kardosdrur/scandi-wiki huggingface dataset:
Centrum-venstre

Centrum-venstre er en betegnelse for den del af det politiske spektrum, der går fra midten til og med den moderate venstrefløj. Idet det yderste venstre således ikke er omfattet, består centrum-venstre i aktuel dansk politik af partierne Det Radikale Venstre, Socialdemokraterne, Alternativet og Socialistisk Folkeparti (dog hører SF også til den mere venstreorienterede side). 

Ideologisk dækker betegnelsen centrum-venstre altså over socialliberalisme, socialdemokratisme og i lettere grad grøn ideologi, der ikke direkte er repræsenteret i dansk politik, men som f.eks. ses hos Die Grünen i Tyskland. Fælles for centrum-venstre er, at man ønsker en blandingsøkonomi med en offentlig sektor af betydelig størrelse og en privat sektor, der er delvist reguleret. Typisk vil centrum-venstre politikere og partier gå ind for offentligt finansieret uddannelsessystem og sundhedssektor, samtidig med at man vil bakke op om begreber som solidaritet, lighed og sekularisme. Centrum-venstre er desuden kendetegnet ved en konsekvent opbakning til de parlamentariske idealer og en deraf følgende afstandstagen til vold som politisk virkemiddel.

Eksempler på aviser der betragtes som centrum-venstre-aviser omfatter bl.a. Politiken og Information, der definerer sig selv sådan. Begge er dog uafhængige af partipolitiske interesser.

Danmarks politik
De lyse nætters orkester

De Lyse Nætters Orkester er et live CD og DVD med Lars Lilholt Band fra 2005

Albummet er det tredje livealbum med Lars Lilholt Band.

Pladen består af Lars Lilholt's sange i liveudgaver fra 2000 til 2004

Med på Albummet er der også en Live DVD der består en koncert med Lars Lilholt Band der er optaget på Knivholt i Frederikshavn plus fem numre fra hans Nefertiti tourne i 2003 i 
Amfi-scenen i Kolding og et interview med Lars Lilholt

Spor 
CD1
Digteren
Klovnen Er Død
Nefertiti
Sangen om Fedtmule og Mickey Mouse
Skumringen
Cafe Måneskin
De Gennemrejsendes Arme
Vi mødes under månen
Gaia
Hvidsten Kro
Den Hvide Dværg
Banjo Joe
Kald Det Kærlighed
Vi Mangler Ord
Dansen Går
For At Tænde Lys

CD2
Jens Langkniv
Er Der Mon Bal Bagefter
Var Det Mon Det
Kære Øjeblik
Kong Pukkelrygsland (Men Aldrig Som Før)
Rottefængeren (Aldrig Udgivet sang)
Det Var I en Park
Mikkel Han Var Død
Ofelia
Bag Kuala Lumpur Smil (Med Rasmus Lyberth)
Når Glæden Stråler (Med Rasmus Lyberth)
En To Tre-Fireogtyve
De 12 Dage
Tusmørkekrypten
Onkel Christian
Hvor Går Vi Hen Når Vi Går

DVD

Frederikshavn 2004

Gudenåen 2#
Høstfesten
Skumringen
Hvidsten Kro
Poloniasse Fra Ærø
Den Syvende Dag
Kun En Jord
Thranens Trommeshow (Med Brovst Pigegarde)
Ofelia
Klovnen Er Død
Tiderne Skifter
Gammel Grå Mammut
Mikkel Han Var Død
Nefertiti
Gaia
Gloria
De 12 Dage
Banjo Joe
Den Hvide Dværg
Kald Det Kærlighed
Onkel Christian
Kong Pukkelrygs Land (Men Aldrig Som Før)
Cafe Måneskin
For At Tænde Lys

Kolding 2003 
Jens Langkniv
Mesterjakel Dreng
Fandens Fiol
Gamle Hest
Kald Det Kærlighed

Musikere 
Lars Lilholt (Sang, Violin,Akustisk Guitar, El-Guitar, Mundharpe)
Kristian Lilholt (Keyboard, El-Guitar, Bas,Harmonika, Kor)
Tine Lilholt (Tværfløjte, Midi-Blæser, Harpe, Guitar, Harmonika, Kor)
Gert Vincent (Guitar, Barytonguitar, Banjo, Mandola, Kor)
Klaus Thrane (Trommer, Percussion, Sang)
Tom Bilde (Bas, Mandolin, Lap Steel Guitar, Trombone, Dobro, Mundharpe, Kor)

Gæstemusikere 
Brovst Pigegarde (Trommer)
Rasmus Lyberth (Sang, Guitar)

Album fra 2005
Livealbum med Lars Lilholt Band
Melasse

Melasse er et restprodukt fra sukkerindustrien. Det er den brune tyktflydende substans, som bliver tilbage efter man har udvundet sukker fra sukkerroer eller sukkerrør. Melasse indeholder ca. 60% sukker. Melasse er klistret og binder derfor støv godt, hvorfor det ofte bruges i produktion af foderblandinger til f.eks. heste. Sukkermelasse benyttes også til produktion af rom i spiritusindustrien. Ved produktion af gær til brødbagning er melasse et vigtigt råmateriale.

Næringsværdi 
Melassen indeholder næsten alle næringsstofferne fra det oprindelige sukker-materiale (roer, rør eller lign.) man har forarbejdet. Derfor har melasse en vis næringsværdi (også for mennesker) med mange mineraler og sporstoffer. Det gælder eksempelvis calcium, magnesium, kalium, jern og visse B vitaminer. Indholdet afhænger af hvilket sukker-materiale man arbejder med og hvor meget man har raffineret det.

Blandet i dyrefoder, øger roemelasse dyrets foderoptagelse og giver således forudsætninger for en høj og jævn dyreproduktion. De letfordøjelige kulhydrater (saccharider) stimulerer mikroorganismerne i vommen hos drøvtyggere.

Melasse hedder på engelsk 'Molasses'. Den særlige 'Blackstrap molasses' - der ikke har noget særligt navn på dansk - betegner den melasse-sirup der bliver tilbage efter den allerkratigste sukker-raffinering. 'Blackstrap molasses' indeholder således lidt flere næringsstoffer end andre almindelige melasse-produkter og har af den grund fundet anvendelse indenfor helsekosten.

Anvendelse 
 Alkoholiske drikke
Rom.
 Dyrefoder
 Menneskeføde
 gærprodukter
 bagning
 helsekost
 smagsgiver, eksempelvis til kaffe eller i baked beans.
 som lage til sprængning af kød
Tobaksprodukter
 Vandpibetobak

Se også 

 Melasseulykken i Boston

Kilder 

Foder
Sødemidler
Sukker
BitLord

Bitlord er i bund og grund en torrent downloader som alle andre.  Dog er der enkelte forskellige ting

 Den har en indbygget browser som du kan bruge til at surfe diverse torrent sites (www.thepiratebay.org  /  www.torrentspy.com  /  bare for at nævne nogle få) dette er praktisk da siderne på den måde ikke bliver vist i din browsers historik  (smart hvis du deler pc'en med andre).
 Den indeholder spyware og adware
 Så har den også en chat og "gaming" funktion.

Ekstern henvisning 
 BitLords Hjemmeside

Frie fildelingsprogrammer
Internet-software til OS X
Internet-software til Windows
Live Damage

Live Damage er den første DVD-udgivelse fra det svenske melodiske dødsmetalband Dark Tranquillity som blev udgivet i 2003. DVDen indeholder et 85 minutter langt live show som blev optaget i Kraków, Polen. Bonus materialet indeholder optagelser fra Essen, Athen og Paris og to musikvideoer Monochromatic Stains (Videoklip) og ThereIn (Videoklip).

Numre 
 "Intro"
 "The Wonders at Your Feet"
 "The Treason Wall"
 "Hedon"
 "White Noise/Black Silence"
 "Haven"
 "Punish My Heaven"
 "Monochromatic Stains"
 "Undo Control"
 "Indifferent Suns"
 "Format C: For Cortex"
 "Insanity's Crescendo"
 "Hours Passed in Exile"
 "The Sun Fired Blanks"
 "Damage Done"
 "Lethe"
 "Not Built to Last"
 "Thereln"
 "Zodijackyl Light"
 "Final Resistance"
 "Outro"

Bonus-optagelser fra Essen 
 White Noise/Black Silence
 Haven
 The Wonders At Your Feet
 Final Resistance

Eksterne henvisninger 
 

Dark Tranquillity-album
Metalalbum
Ismåge

Ismågen, er, som navnet antyder, en måge, som lever højt mod nord. Den ses sjældent i Danmark. Alligevel skete det 29. december 2006, at en ismåge kom forbi på Langø Havn på Lolland, og bragte hundredvis af turister til den lille by.

Kilde 
 Taxonomicon – Pagophila eburnea 

Arktis' fugle
Måger
MediaWiki

MediaWiki er et webbaseret wiki-computerprogram, der anvendes af alle Wikimedia Foundations projekter, og mange andre wiki'er, hvoraf nogle er store og populære. Wikia, som er en hjemmeside hvor alle kan lave deres egen wiki – nemt og hurtigt, bruger bl.a. en gren af MediaWiki

Oprindeligt blev MediaWiki udviklet til den frie encyklopædi Wikipedia, men anvendes i dag også af virksomheder som et internt knowledge management- eller content management-system.  Eksempelvis anvendes MediaWiki af Novell til flere velbesøgte websteder, som ikke kan redigeres af offentligheden.

MediaWiki er skrevet i programmeringssproget PHP, og kan anvende enten en MySQL- eller PostgreSQL-relationel database. Programmet distribueres under betingelserne i GNU General Public License, hvilket gør det til fri software.

Referencer

Eksterne henvisninger 

 MediaWikis websted

Fri wikisoftware
Wikimedia
Ammoniumnitrat

Ammoniumnitrat har den kemiske formel NH4NO3

Det er et nitratsalt, og bruges meget inden for industriel sprængning (i form af ANFO) og tilsætning i landbruget i form af kunstgødning.

Det er også eksplosivt i ren form, dog svært at detonere. 4. august 2020 sprang 2.700 ton ammoniumnitrat i luften på Beiruts havn, det var blevet konfiskeret i 2014 fra russisk fragtskib.

Referencer 

Nitrater
Ammoniumforbindelser
James Patterson

James Patterson (forfatter) – en amerikansk forfatter
 James Patterson (vejingeniør) – en vejingeniør
Transportministeriet

Transportministeriet er den øverste danske statslige myndighed på transportområdet, der i sin nuværende form blev dannet den 27. juni 2019.

Historie 
Ved demokratiets indførelse i Danmark (i forbindelse med Danmarks 1. grundlov af 5. juni 1849) var trafikpolitikken placeret under Indenrigsministeriet.
Trafikpolitikken fik sit eget ministerium i 1892 i form af Ministeriet for offentlige Arbejder, der dog blev nedlagt i 1896 for så at genopstå i 1900. I perioden 9. november 1942 til 7. november 1945 havde ministeriet to ministre, Ministeren for offentlige arbejder og Trafikministeren, men var ikke selv delt tilsvarende. Efterfølgende blev ministeriet atter samlet under en minister, Ministeren for offentlige arbejder.

I 1986 skiftede ministeriet navn til Trafikministeriet, der blev anvendt til 2005, hvorefter det ved regeringsdannelsen med tilføjelse af energiområdet (Energistyrelsen) blev til Transport- og Energiministeriet. Energidelen blev den 23. november 2007 overført til det nyoprettede Klima- og Energiministeriet. Herefter hed ministeriet Transportministeriet.

I 2015 blev ministeriet ændret fra Transportministeriet til Transport- og Bygningsministeriet, og ministeriet overtog ansvaret for sager vedrørende byggeri og bygninger herunder administrationen af store dele af statens bygninger fra det daværende Klima-, Energi- og Bygningsministeriet.

I 2016 ændredes resortområdet og dermed navnet til Transport-, Bygnings- og Boligministeriet .

Ved regeringsdannelsen i 2019 blev navnet ændret til Transport- og Boligministeriet.

Efter en kongelig resolution 21. januar 2021 overførtes boligområdet til det nyoprettede Indenrigs- og Boligministerium og ministeriets navn blev ændret fra Transport- og Boligministeriet til Transportministeriet.

Se også 
 Transportministre fra Danmark

Referencer

Eksterne henvisninger 
 Transportministeriets hjemmeside
 Hundrede års trafik. Trafikministeriet 1900-2000; Trafikministeriet 2000;  

Danske ministerier
Energi i Danmark
Etableret i 1892
Transportpolitik i Danmark
Claudia Brücken

Claudia Brücken (født 7. december 1963 i Berching, Oberpfalz, Tyskland) er en tysk sangerinde kendt fra 1980'ernes 'Abba goes to hell' Propaganda. Bandet var banebrydende i 1980'erne med singler som "Dr. Mabuse" og "P-Machinery". Claudia har siden arbejdet med Thomas Leer under navnet Act og med Apoptygma Berzerk og Andrew Poppy m.fl.

Claudia arbejder for tiden med Paul Humphreys fra Orchestral Manoeuvres in the Dark under navnet OneTwo. De har udgivet albummet "Instead".

Eksterne links 
 http://www.theremusic.com/home.html 
 http://claudiabrucken.free.fr/disco/disco.html
 Everyone Says ''Hi" youtube.com
 

Sangere fra Tyskland
Personer fra Bayern
Psykedelisk trance

Psykedelisk trance (også kaldt psytrance) er en genre inden for elektronisk musik, som tog sit udspring fra Goa trance i de tidlige 90'ere. En generel kort karakteristik af "psytrance" er, at der bliver brugt en masse spontane lyde og samples, og et forholdsvis hurtigt tempo, som varierer fra 135 til 150 BPM.

Musikstil 
Psykedelisk trance adskiller sig fra andre undergenrer på grund af den unikke lyd, den typisk har. Psykedelisk trance har en karakteristisk, energisk lyd (normalt mellem 135 og 150 BPM), der har tendens til at være hurtigere end andre former for trance- eller technomusik. Den bruger et meget karakteristisk klingende basbeat, der kører konstant gennem hele sangen og overlejrer bas med varierende rytmer fra funk, techno, dance, New beat, acid house, eurodance og trance. De forskellige rytmer og beats skifter generelt hver 8. takt.

Full-On 
Full-on er en psytrancestil. Full-on er særligt populær i Israel. Full-on psykedelisk trance har ofte melodiske, energiske og vilde basslines med en høj BPM (normalt 140-148 BPM).

Progressive 
Progressive psytrance er blandt de fælles temaer, der normalt adskiller psytrance (ofte full-on) og progressiv dance. Genren arver indflydelser fra minimal techno.

Darkpsy/forest 
Dark (mørk) psykedelisk trance er i den tungere ende af psykedelisk trance med BPM fra omkring 148 og op. Relaterede stilarter omfatter psycore (hurtig og skøre), hi-tech (hoppende og glitchy) og forest (organisk og jordnær). Kendetegnet er ofte dystre lyde og tunge basslines.

Egentlig er det pladeselskabet Parvati Records, der har sit udspring i Moesgaard Skov ved Aarhus, hvor stedet altid har været flittigt anvendt til såkaldte "skovfester", og det formodes at være der, genren forest udspringer fra.

Noter 

Musikgenrer
Techno
Helmand (provins)

Helmand-provinsen (Pashto: هلمند), en af de i alt 34 provinser i Afghanistan.

Helmand-provinsen ligger i det sydvestlige Afghanistan. Hovedstaden er Lashkar Gah.

Helmand-floden gennemstrømmer provinsen, hvoraf store dele er ørken, skønt omfattende kunstvandingssystemer af såvel traditionel (se kareze) som mere moderne karakter er med til at tilvejebringe et bedre grundlag for opdyrkning af området.

Der bor 745.000 indbyggere i provinsen.

Helmand-provinsen stod for 20% af verdens opiumproduktion i 2014.

Krigen i Afghanistan 
I januar 2006 angreb tropper fra NATO for første gang dette område, som regnes for Talibans højborg, dengang med deltagelse af 220 danske soldater.

I efteråret 2007 var danske soldater involveret i nogle af de hårdeste kampe siden 1864.
I 2011 havde Danmark lidt over en bataljon, omkring 750 soldater, udstationeret i Afghanistan. Ca. 620 befandt sig i Helmand-provinsen ( RC(S) ).

I alt er 43 danske soldater blevet dræbt i landet siden 2002 heraf over halvdelen i Helmand.

Henvisninger 

Afghanistans provinser
Basnæs (Tjæreby Sogn)

Basnæs (tidl. Bastnæs) er en gammel hovedgård, som nævnes første gang i 1426. Gården ligger på et voldsted i Tjæreby Sogn, Slagelse Kommune. Hovedbygningen med tre hjørnetårne er opført i 1842-1846 ved G.F. Hetsch. 

Basnæs Gods er på 991 hektar med Transbygård og Toftebjerg og ligger ud mod det fredede vildtreservat Basnæs Nor.

Ejere af Basnæs 
(1426-1436) Anders Jakobsen Lunge
(1436-1456) Ove Jakobsen Lunge
(1456-1466) Jakob Ovesen Lunge
(1466-1470) Jakobsdatter Lunge gift Krafse
(1470-1504) Jesper Krafse
(1504-1530) Hans Jespersen Krafse
(1530-1566) Jesper Hansen Krafse
(1566-1595) Kirstine Bølle gift Krafse
(1595-1599) Eiler Jespersen Krafse
(1599-1602) Hilleborg Bølle gift Krafse
(1602-1614) Margrethe Hansdatter Krafse gift Brahe
(1614-1625) Birgitte Ottosdatter Brahe/Helvig Ottosdatter Brahe
 1616 blev Helvig Brahes halvpart af Basnæs udlagt til en holstener. 
(1625-1647) Axel Hansen Arenfeldt
(1647-1676) Jacob Axelsen Arenfeldt/Jørgen Axelsen Arenfeldt
(1676-1681) Anna Ramel
(1681-1685) Ove Ramel
(1685-1694) Christian Bielke
(1694-1705) Vibeke Nielsdatter Juel gift Bielke
(1705-1716) Poul Eggers
(1716) Lars Benzon
(1716-1728) Laurence de Boysset
(1728-1736) Christian Frederik de Boysset
(1736-1749) Frederik Conrad von Holstein
(1749-1751) Slægten von Holstein
(1751) Johan Baltzer Höserich
(1751-1757) Peder Mikkelsen Qvistgaard
(1757-1763) Frederik Otto lensgreve von Wedel-Jarlsberg
(1763-1764) Frederik Auguste Adolphe de Favin
(1764) Niels de Hofman
(1764-1765) Peter Johansen Neergaard
(1765-1768) Johan Thomas Petersen de Neergaard
(1768-1778) Mathias Brønstorph
(1778-1783) Jens Lowson
(1783-1791) Charlotte Amalie Riis gift Lowson
(1791-1805) Christian L. Schütz
(1805-1807) Frederik von Blücher
(1807-1809) Helene de Thygeson gift von Blücher
(1809-1829) Christian Frederik Fiedler
(1829-1838) Slægten Fiedler
(1838-1850) Jacob Brønnum Scavenius
(1850-1898) Henriette Moltke gift Scavenius
(1898-1907) Otto Jacob Brønnum Scavenius
(1907-1933) Eiler greve Moltke
(1933-1952) De Danske Cichoriefabriker (Carl Salomonsen)
(1952-) Basnæs Gods A/S

Kilder 
J. P. Trap: Danmark 5.udgave, Kraks Landbrug

Weblink 
 Herregården Basnæs hcandersen-homepage.dk

Noter 

Herregårde i Slagelse Kommune
Herregårde i Sorø Amt
Vildtreservater i Danmark
Saltø

Saltø er en gammel hovedgård, som nævnes første gang i 1330. Gården ligger i Karrebæk Sogn i Næstved Kommune. Hovedbygningen er opført i 1590 og er ombygget i 1694-1724-1899-1900

Saltø Gods er på 1015 hektar

Ejere af Saltø 

 (1330-1350) Jacob Fleb
 (1350-1351) Slægten Fleb
 (1351-1353) Nicolaus af Jura
 (1353-1377) Merman af Jura
 (1377-1386) Ernst af Gleichen
 (1386-1393) Kronen
 (1393-1536) Roskilde Bispestol
 (1536-1646) Kronen
 (1646) Prins Valdemar Christian
 (1646-1661) Corfitz Ulfeldt
 (1661-1668) Kronen
 (1668-1681) Otto Pogwisch
 (1681-1693) Knud Thott
 (1693-1725) Matthias Numsen
 (1725-1758) Carl Adolph von Plessen
 (1758-1763) Frederik Christian von Plessen
 (1763-1771) Christian Ludvig Scheel-Plessen / Christian Frederik von Plessen / Carl Adolph von Plessen (diplomat)
 (1771-1801) Christian Ludvig Scheel-Plessen
 (1801-1819) Mogens Scheel-Plessen
 (1819-1853) Mogens Joachim Scheel-Plessen
 (1853-1876) Wulff Heinrich Bernhard Scheel-Plessen
 (1876-1892) Carl Theodor August Scheel-Plessen
 (1892-1924) Wulff Christian August Scheel-Plessen
 (1924-1925) Gustav Scheel-Plessen
 (1925-1948) Magnus Scheel-Plessen
 (1948-) Carl-Alexander Magnus Hans-Erich Scheel-Plessen

Kilder 
 J.P. Trap: Danmark 5.udgave, Kraks Landbrug

Eksterne henvisninger 
 Saltø gods historie på www.bistrupby.dk
Godsets webside

Herregårde i Næstved Kommune
Fredede slotte og herregårde i Danmark
Herregårde i Sorø Amt
Fredede bygninger, konstruktioner og anlæg i Næstved Kommune
Midsund

Midsund er en økommune i Romsdal i Møre og Romsdal fylke i Norge. Den er omgivet af kommunerne Aukra (mod nord og øst), Molde i øst, Vestnes (syd), Haram (sydvest) og Sandøy (vest). 

1. januar 2020 bliver Molde, Midsund og Nesset kommuner lagt sammen.

Kommunen består af øerne Dryna, Midøy og Otrøy, der er forbundet med broer samt de to små øer Tautra og Magerøy.

Midøy og Otrøy har udprægede fjeldmassiver, specielt Opstadhornet, som forventes at falde i fjorden og skabe store ødelæggelser syd over mod Rekdal og ind over Moldefjorden.

Der er påvist bosættelser fra stenalderen, 6-8000 år f.Kr., samt fra 1400-tallet. Stengærdet, som markerer grænsen mellem Danmark-Norge og Sverige, er stadig synlig på Midøy. Denne var gældende for perioden 26. februar 1658 til 27. maj 1660. Tidligere var øerne en del af kommunen Akerø, men ved delingen i 1924 blev Akerø inddelt i Nord-Aukra og Sør-Aukra (nordlige Midøy fra nævnte rigsgrænse, samt Otrøy). Sydlige Midøy og Dryna blev overført til kommunen Vatne. I 1965 skiftede Sør-Aukra navn til det nuværende Midsund og fik samtidig overført resten af Midøya og Dryna fra Vatne.

Det er bygget omfattende vejnet med broer Dryna-Midøy og Midøy-Otrøy. Færge Dryna-Brattvåg (til Sunnmøre) og Solholmen (Otrøy) til Mordalsvågen (mod Molde).

Kommunecentret er 6475 Midsund beliggende på Otrøy. Her findes også Otrøy kirke (1878) og Nord-Heggdal kapel (1974). På Midøy ligger Søre Midøy kapel.

Erhvervslivet er præget af fiskeri, opdræt, landbrug og havrelateret mekanisk industri.

Eksterne henvisninger 

 Midsund på snl.no

Kommuner i Møre og Romsdal
Musikproducer

I musikindustrien har en pladeproducer eller musikproducer mange roller, deriblandt at kontrollere indspilningsperioden og guide musikerne. Produceren skal føre tilsyn med indspilningerne, "mixe" og gør optagelserne klar til produktion i flere eksemplarer.

En musikproducer kan ligeledes bare være betegnelsen for den person, der har konstrueret sangens beat og som dermed står som hovedmanden bag en kendt melodi eller hit. Produceren er ham/hende der styrer beatet. En pladeproducer har i mange tilfælde det overordnede ansvar for hele proceduren bag indspilningsperioden, og har tilmed finanseret eller co-finanseret projektet.

Musikindustri
Musikproduktion
Edvard Persson

Edvard Persson (født: Carl Edvard Persson, 17. januar 1888 i Malmø, død 19. september 1957 i Helsingborg (begravet på Jonstorps kirkegård), var en svensk skuespiller og sanger. Han var en af Sveriges mest folkekære filmskuespiller, som i film efter film spillede en jovial og godmodig skåning.

Eksterne henvisninger 
 

 

Skuespillere fra Sverige
Sangere fra Sverige
Personer fra Malmø
Basnæs

Stednavnet Basnæs kan henvise til flere lokaliteter:

 Basnæs (Tjæreby Sogn) – et ejerlav og en herregård i Tjæreby Sogn, Slagelse Kommune
 Basnæs (Vejlø Sogn) – en bebyggelse og et ejerlav i Vejlø Sogn, Næstved Kommune
Opstadhornet

Opstadhornet (eller Oppstadhornet) er et fjeld (737 moh.) på øen Otrøya i Midsund kommune i Møre og Romsdal fylke i Norge. Det ligger i et fjeldmassiv som også omfatter
Klausethornet (660 moh.) i sydvest, Rørsethornet (659 moh.) og Ræstadhornet (759 moh.) i vest, og Heggdalshornet i nordøst.

Fjeldet er kendt for sprækkerne ved fjeldets top der giver fare for fjeldskred.Undersøgelser gennemført af Norges Geologiske Undersøgelse, Norges Geotekniske Institutt og Fylkesgeologen i Møre og Romsdal Fylkeskommune, har de sidste tiår påvist en
flage på 20 millioner m³ sten i vertikal krybebevægelse. Gennem
5000–10000 år, i perioden efter sidste istid, er flagen sunket 30–40 meter.
Det anslås for relativt sandsynlig (0,1 promille pr. år), at flagen vil løsne sig og styrte ud i Moldefjorden på øens syd-østlige side, ved gården Opstad.
Virkningene vil langt overgå dem man fik ved Tjelle-skredet, længere inde i fjorden.
Det antages at et jordskælv vil kunne fremprovokere skredet.

Bjerge i Møre og Romsdal
Beth Hart

Beth Hart (født 24. januar 1972 i Los Angeles) er en amerikansk sanger. Hun kendes i Danmark nok mest for sit album Leave the Light On og sit samarbejde med Joe Bonamassa. 

Hun har igennem flere år udsat sig selv for et massivt misbrug af både alkohol og stoffer. Ifølge hende selv begyndte alkoholmisbruget allerede som 11-årig, og som 13-årig var hun første gang hos Anonyme Alkoholikere. I 2000 hittede hun delvist i USA og især i New Zealand med sangen LA Song (Out of This Town) fra pladen Screamin' for My Supper. Succesen gav hende dog en nedtur. Hun begyndte at drikke igen og blev droppet fra sit pladeselskab og røg på psykiatrisk hospital. Hun er dog siden blevet gift og mener selv at have kommet sig.

Hun blev " genopdaget" karrieremæssigt på Skanderborg Festival og har siden haft en forkærlighed for Danmark. Blandt andet var hun hurtig stand-in for Amy Winehouse ved afviklingen af Skanderborg Festivalen 2007.

Diskografi 
 Immortal (1996)
 Screamin' for My Supper (1999)
 Leave the Light On (2003)
 Live at Paradiso (2005)
 37 days (2007)
 My California (2010)
 Don't Explain (2011, med Joe Bonamassa)
 Bang Bang Boom Boom (2012)
 Seesaw (2013, med Joe Bonamassa)
 Better Than Home (2015)
 Fire on the Floor (2017)
 Black Coffee (2018, med Joe Bonamassa)
 War in My Mind (2019)
 A Tribute to Led Zeppelin (2022)

Noter og referencer

Eksterne henvisninger 

 Officiel hjemmeside
  

Sangere fra USA
Personer fra Los Angeles